CELEX: 32022R1040
Language: lv
Date: 2022-06-29 00:00:00
Title: Komisijas Īstenošanas regula (ES) 2022/1040 (2022. gada 29. jūnijs), ar ko attiecībā uz tādu trešo valstu, teritoriju vai to zonu sarakstiem, no kurām atļauts Savienībā ievest noteiktus nebrīvē turētus putnus, to reproduktīvos produktus un mājputnu gaļas produktus, groza Īstenošanas regulas (ES) 2021/404 VI un XV pielikumu (Dokuments attiecas uz EEZ)

30.6.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 173/61
               
            
         KOMISIJAS ĪSTENOŠANAS REGULA (ES) 2022/1040
         (2022. gada 29. jūnijs),
         ar ko attiecībā uz tādu trešo valstu, teritoriju vai to zonu sarakstiem, no kurām atļauts Savienībā ievest noteiktus nebrīvē turētus putnus, to reproduktīvos produktus un mājputnu gaļas produktus, groza Īstenošanas regulas (ES) 2021/404 VI un XV pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2016/429 (2016. gada 9. marts) par pārnēsājamām dzīvnieku slimībām un ar ko groza un atceļ konkrētus aktus dzīvnieku veselības jomā (“Dzīvnieku veselības tiesību akts”) (1), un jo īpaši tās 230. panta 1. punktu,
         tā kā:
         
                     (1)
                  
                  
                     Regula (ES) 2016/429 cita starpā nosaka dzīvnieku veselības prasības attiecībā uz dzīvnieku, reproduktīvo produktu un dzīvnieku izcelsmes produktu sūtījumu ievešanu Savienībā, un to piemēro no 2021. gada 21. aprīļa. Viena no šādām dzīvnieku veselības prasībām atbilstoši minētās regulas 230. panta 1. punktam ir, ka minētajiem sūtījumiem jābūt no kādas sarakstā norādītas trešās valsts, teritorijas vai to zonas vai nodalījuma.
                  
               
                     (2)
                  
                  
                     Komisijas Deleģētā regula (ES) 2020/692 (2) Regulu (ES) 2016/429 papildina ar dzīvnieku veselības prasībām, kuras attiecas uz noteiktu sugu un kategoriju dzīvnieku, reproduktīvo produktu un dzīvnieku izcelsmes produktu sūtījumu ievešanu Savienībā no trešām valstīm vai teritorijām vai to zonām vai nodalījumiem. Deleģētā regula (ES) 2020/692 paredz, ka minētās regulas tvērumā esošu dzīvnieku, reproduktīvo produktu un dzīvnieku izcelsmes produktu sūtījumus drīkst atļaut ievest Savienībā tikai tad, ja tie ir no tādas trešās valsts vai teritorijas vai to zonas vai nodalījuma, kas attiecībā uz konkrētajām dzīvnieku, reproduktīvo produktu un dzīvnieku izcelsmes produktu sugām un kategorijām ir norādīts sarakstā saskaņā ar minētajā deleģētajā regulā noteiktajām dzīvnieku veselības prasībām.
                  
               
                     (3)
                  
                  
                     Komisijas Īstenošanas regula (ES) 2021/404 (3) nosaka tādu trešo valstu, teritoriju vai to zonu vai nodalījumu sarakstus, no kuriem atļauts Savienībā ievest Deleģētās regulas (ES) 2020/692 aptverto sugu un kategoriju dzīvniekus, reproduktīvos produktus un dzīvnieku izcelsmes produktus. Minētie saraksti un konkrēti vispārīgi noteikumi attiecībā uz šiem sarakstiem ir sniegti minētās īstenošanas regulas I līdz XXII pielikumā.
                  
               
                     (4)
                  
                  
                     Īstenošanas regulas (ES) 2021/404 VI pielikuma 1. daļas A iedaļa nosaka to trešo valstu, teritoriju vai to zonu sarakstu, no kurām Savienībā atļauts ievest nebrīvē turētu putnu un nebrīvē turētu putnu reproduktīvo produktu sūtījumus, izņemot nebrīvē turētus putnus, uz kuriem attiecas Deleģētās regulas (ES) 2020/692 62. pantā minētās atkāpes.
                  
               
                     (5)
                  
                  
                     Apvienotā Karaliste Komisijai ir iesniegusi pieteikumu atļaut no tās kroņa teritorijām Menas Salas un Džērsijas ievest Savienībā nebrīvē turētu putnu un to reproduktīvo produktu sūtījumus, kas nav Deleģētās regulas (ES) 2020/692 62. pantā minētie nebrīvē turētie putni, un ir sniegusi garantijas par minēto kroņa teritoriju kompetento iestāžu spējām nodrošināt uzticamu oficiālo sertifikāciju un atbilstību relevantajām dzīvnieku veselības prasībām attiecībā uz šādiem nebrīvē turētu putnu un to reproduktīvo produktu sūtījumiem, ko paredzēts ievest Savienībā. Tāpēc minētās kroņa teritorijas būtu jānorāda Īstenošanas regulas (ES) 2021/404 VI pielikuma sarakstā.
                  
               
                     (6)
                  
                  
                     Tāpēc Īstenošanas regulas (ES) 2021/404 VI pielikums būtu attiecīgi jāgroza.
                  
               
                     (7)
                  
                  
                     Īstenošanas regulas (ES) 2021/404 XV pielikuma 1. daļas A iedaļā ir dots tādu trešo valstu, teritoriju vai to zonu sarakstu, no kurām Savienībā atļauts ievest nagaiņu, mājputnu un medījamo putnu gaļas sūtījumus, kam veikta Deleģētās regulas (ES) 2020/692 XXVI pielikumā minētā risku mazinošā apstrāde.
                  
               
                     (8)
                  
                  
                     Maroka ir iesniegusi Komisijai pieteikumu uz atļauju Savienībā ievest mājputnu (izņemot skrējējputnu) gaļas produktu sūtījumus un ir sniegusi garantijas par minētās trešās valsts atbilstību prasībām attiecībā uz paziņošanu un ziņošanu par sarakstā norādītajām slimībām, kas minētas Deleģētās regulas (ES) 2020/692 I pielikuma 1. punktā un attiecas uz mājputniem, un garantijas attiecībā uz minētās trešās valsts atbilstību relevantajām Savienības dzīvnieku veselības prasībām vai līdzvērtīgām prasībām. Tāpēc un ņemot vērā mājputnu veselības situāciju Marokā, ir lietderīgi minēto trešo valsti iekļaut Īstenošanas regulas (ES) 2021/404 XV pielikuma 1. daļas A iedaļas sarakstā attiecībā uz mājputnu (izņemot skrējējputnu) gaļas produktiem, kuriem veikta specifiskā risku mazinošā apstrāde “D”, kas minēta Deleģētās regulas (ES) 2020/692 XXVI pielikumā.
                  
               
                     (9)
                  
                  
                     Tāpēc Īstenošanas regulas (ES) 2021/404 XV pielikums būtu attiecīgi jāgroza.
                  
               
                     (10)
                  
                  
                     Tāpēc Īstenošanas regula (ES) 2021/404 būtu attiecīgi jāgroza.
                  
               
                     (11)
                  
                  
                     Īstenošanas regula (ES) 2021/404 tiek piemērota no 2021. gada 21. aprīļa, tātad juridiskās noteiktības labad un lai atvieglotu tirdzniecību, grozījumiem, kas ar šo regulu veicami Īstenošanas regulā (ES) 2021/404, būtu jāstājas spēkā steidzamības kārtā.
                  
               
                     (12)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Īstenošanas regulas (ES) 2021/404 VI un XV pielikumu groza saskaņā ar šīs regulas pielikumu.
         
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 29. jūnijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 84, 31.3.2016., 1. lpp.
         
         
            (2)  Komisijas Deleģētā regula (ES) 2020/692 (2020. gada 30. janvāris), ar ko attiecībā uz noteikumiem par noteiktu dzīvnieku, reproduktīvo produktu un dzīvnieku izcelsmes produktu sūtījumu ievešanu Savienībā, to pārvietošanu un rīkošanos ar tiem pēc ievešanas papildina Eiropas Parlamenta un Padomes Regulu (ES) 2016/429 (OV L 174, 3.6.2020., 379. lpp.).
         
            (3)  Komisijas Īstenošanas regula (ES) 2021/404 (2021. gada 24. marts), ar ko nosaka tādu trešo valstu, teritoriju vai to zonu sarakstus, no kurām saskaņā ar Eiropas Parlamenta un Padomes Regulu (ES) 2016/429 atļauts Savienībā ievest dzīvniekus, reproduktīvos produktus un dzīvnieku izcelsmes produktus (OV L 114, 31.3.2021., 1. lpp.).
      
      
         
            PIELIKUMS
            Īstenošanas regulas (ES) 2021/404 VI un XV pielikumu groza šādi:
            
                        1)
                     
                     
                        regulas VI pielikuma 1. daļas A iedaļā starp ierakstu par Izraēlu un ierakstu par Jaunzēlandi iekļauj šādus ierakstus par Menas Salu un Džērsiju:
                        
                                    “IM
                                    
                                    Menas Sala
                                 
                                 
                                    IM-0
                                 
                                 
                                    Nebrīvē turēti putni
                                 
                                 
                                    NEBRĪVĒ TURĒTI PUTNI
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                                    Inkubējamas nebrīvē turētu putnu olas
                                 
                                 
                                    HE-CAPTIVE-BIRDS
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                                    
                                       JE
                                    
                                    Džērsija
                                 
                                 
                                    JE-0
                                 
                                 
                                    Nebrīvē turēti putni
                                 
                                 
                                    NEBRĪVĒ TURĒTI PUTNI
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                                    Inkubējamas nebrīvē turētu putnu olas
                                 
                                 
                                    HE-CAPTIVE-BIRDS”;
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                  
                        2)
                     
                     
                        regulas XV pielikuma 1. daļas A iedaļas ierakstu par Maroku aizstāj ar šādu:
                        
                                    “MA
                                    
                                    Maroka
                                 
                                 
                                    MA-0
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    D
                                 
                                 
                                    Nav atļauts
                                 
                                 
                                    Nav atļauts
                                 
                                 
                                    
                                       MPST”.